***Privitak 3.* Obrazac obrazloženja Posebnog dijela financijskog plana**

**Sažetak djelokruga rada proračunskog korisnika**

Prirodoslovno-matematički fakultet u Splitu jedan je od najstarijih fakulteta i osnivača Sveučilišta u Splitu. Obrazovanjem nastavnika iz područja prirodnih i tehničkih znanosti, hrvatskoj znanosti, kao i školstvu, tijekom svog djelovanja dao je doprinos razvoju Sveučilišta u Splitu

Svoj današnji naziv i ustroj Fakultet je službeno dobio 27. svibnja 2008. godine upisom u sudski registar kao rezultat dugotrajnog razvoja i transformacije koji je trajao više od 60 godina.

Naime, povijest Prirodoslovno-matematičkoga fakulteta počinje 1945. godine osnivanjem Više pedagoške škole kao dvogodišnje više škole za obrazovanje nastavnika nižih razreda srednjih škola. Viša pedagoška škola 1951. je godine prerasla u trogodišnju školu, a 1961. godine u dvogodišnju Pedagošku akademiju. Godine 1976. uslijedilo je udruživanje Pedagoške akademije s ostalim ustanovama u Sveučilište u Splitu, a dvije godine poslije i integracija s Pedagoškom akademijom i Filozofskim fakultetom u Zadru. Splitska ustanova tada je djelovala pod nazivom Filozofski fakultet u Zadru, Nastavnički studiji u Splitu, a godine 1983. Preimenovana je u Filozofski fakultet u Zadru – OOUR prirodoslovno-matematičkih znanosti i studija odgojnih područja u Splitu.

Kao samostalan fakultet pod nazivom Sveučilište u Splitu, Fakultet prirodoslovno-matematičkih znanosti i odgojnih područja u Splitu djeluje od 1991. godine. Od 1996. godine djeluje pod nazivom Fakultet prirodoslovno-matematičkih znanosti i odgojnih područja Sveučilišta u Splitu, a organiziran je po zavodima: Zavod za biologiju, Zavod za fiziku, Zavod za kemiju, Zavod za matematiku i informatiku, Zavod za politehniku, Zavod za učitelje, Zavod za predškolski odgoj, Zavod za društveno-humanističke znanosti, Zavod za likovnu kulturu i Zavod za fizičku kulturu.

Tijekom godina dolazi do izdvajanja pojedinih zavoda i 2005. godine promijenjen je naziv u Fakultet prirodoslovno-matematičkih znanosti i kineziologije u Splitu. Od odvajanja Zavoda za fizičku kulturu 2008. godine u Kineziološki fakultet u Splitu Fakultet djeluje pod nazivom Prirodoslovno-matematički fakultet u Splitu koji jest pravna osoba i upisan je u sudski registar ustanova i u Upisnik visokih učilišta Ministarstva znanosti i obrazovanja. Od 2016. godine Prirodoslovno-matematički fakultet u Splitu ima sjedište u novoj zgradi u Ulici Ruđera Boškovića 33.

Djelatnosti Fakulteta su:

* ustrojavanje i izvođenje studija prijediplomske, diplomske i doktorske razine;
* ustroj i izvedba sveučilišnih studija iz prirodnih i tehničkih znanosti te izvedba i sudjelovanje u interdisciplinarnim studijima;
* ustroj i izvedba programa dopunskog pedagoško-psihološko-didaktičko-metodičkog obrazovanja nastavnika i stručnog cjeloživotnog obrazovanja i usavršavanja;
* obrazovanje odraslih;
* istraživanje i razvoj u prirodnim, tehničkim, društvenim, interdisciplinarnim, biotehničkim znanostima, te području biomedicine i zdravstva;
* izrada i sudjelovanje u realizaciji nacionalnih i međunarodnih projekata;
* organiziranje nacionalnih i međunarodnih znanstvenih i stručnih skupova i natjecanja;
* izdavačka djelatnost te stručne usluge i druge djelatnosti
* stručne usluge – vještačenja, stručni ispiti, izrada stručnih elaborata, ekspertiza, primjena znanstvenih dostignuća za rješavanje konkretnih zadataka te druge djelatnosti u skladu sa Zakonom i Statutom Sveučilišta.

Fakultet je sastavljen od sedam znanstveno-nastavnih ustrojbenih jedinica, odnosno Odjela i Katedre, koji ustrojavaju, koordiniraju i realiziraju znanstvenu, nastavnu i stručnu djelatnost u skladu s pravilnicima o ustroju i radu odjela (katedre), temeljnim dokumentima kojima se određuje njihov ustroj i djelokrug rada.

Znanstveno-nastavne ustrojbene jedinice Fakulteta su:

* Odjel za biologiju
* Odjel za fiziku
* Odjel za informatiku
* Odjel za kemiju
* Odjel za matematiku
* Odjel za politehniku
* Samostalna katedra za društveno – humanističke znanosti.

*Stručne službe* obavljaju pravne, stručno-informatičke, financijsko-računovodstvene, opće i kadrovske, studentske i ostale poslove. Na čelu pojedinih službi su voditelji. Tajnik Fakulteta pomaže dekanu i koordinira rad zajedničkih službi, a za svoj rad odgovara dekanu.

*Knjižnica* je zasebna ustrojbena jedinica Fakulteta koja obavlja knjižničnu djelatnost po Zakonu o knjižnicama i Pravilniku o radu knjižnica, a služi nastavnicima, suradnicima, ostalim zaposlenicima te studentima Fakulteta, radi ostvarivanja znanstvenih, obrazovnih i stručnih ciljeva i zadaća Fakulteta.

Na Prirodoslovno-matematičkom fakultetu u Splitu izvode se prijediplomski, diplomski i doktorski studijski programi iz područja prirodnih i tehničkih znanosti te interdisciplinarnog područja znanosti, samostalno ili u suradnji s drugim ustanovama. Od ukupnog broja studija, osam je preddiplomskih sveučilišnih studija u trajanju od tri godine, kojima se stječe najmanje 180 ECTS bodova i akademski naziv sveučilišni prvostupnik/prvostupnica (baccalaureus/baccalaurea) s naznakom struke i devet diplomskih sveučilišnih studija u trajanju od dvije godine, kojima se stječe najmanje 120 ECTS bodova i akademski naziv magistar/magistra s naznakom struke.

Prijediplomski su studijski programi:

* Biologija
* Biologija i kemija
* Fizika
* Informatika
* Informatika i tehnika
* Matematika i fizika
* Matematika i informatika; smjer: nastavnički
* Matematika; smjerovi: matematički, računarski i primijenjena matematika.

Diplomski su studijski programi:

* Biologija i kemija; smjer: nastavnički
* Fizika i informatika; smjer: nastavnički
* Fizika; smjerovi: Astrofizika i fizika elementarnih čestica, Fizika okoliša, Biofizika, Računarska fizika, Nastavnički
* Informatika i tehnika; smjer: nastavnički
* Informatika; smjer: nastavnički
* Matematika; smjerovi: Računarski, Teorijski, Statistika i računarstvo, Nastavnički
* Matematika i fizika; smjer: nastavnički
* Matematika i informatika; smjer: nastavnički
* Podatkovna znanost i inženjerstvo
* Molekularna biologija.

U suradnji s Umjetničkom akademijom u Splitu, Fakultet izvodi integrirani prijediplomski i diplomski sveučilišni studij Konzervacija i restauracija u trajanju od pet godina, a kojim se stječe najmanje 300 ECTS bodova.

Na Prirodoslovno-matematičkom fakultetu izvode se i poslijediplomski studiji:

1. Biofizika
2. Istraživanje u edukaciji u području prirodnih i tehničkih znanosti.

U posljednjih nekoliko godina broj studenata na Fakultetu je između 1000 i 1100, a broj zaposlenika je između 150 do 160, ovisno o odlascima u mirovinu, dolascima novih i zapošljavanjima na projektima. U nastavi, prema potrebi, sudjeluju i nastavnici s drugih visokoškolskih ustanova i radnih organizacija.

Misija je Fakulteta aktivno sudjelovanje u razvoju grada Splita, regije i RH te poticanje tog razvoja ustrojem znanstveno-istraživačke i obrazovne djelatnosti iz biologije, fizike, informatike, kemije, matematike i politehnike. Cilj je obrazovne i znanstveno-istraživačke djelatnosti Fakulteta unaprjeđenje svih razina visokoškolskog i cjeloživotnog obrazovanja te poticanje razvoja gospodarstva utemeljenog na znanju. Misija Fakulteta uključuje ustroj i izvedbu sveučilišnih studija prijediplomske, diplomske i doktorske razine. Suradnjom s institucijama odgovornim za razvoj obrazovnog sustava Republike Hrvatske unaprjeđivat će se nastavnička struka iz biologije, fizike, informatike, kemije, matematike i politehnike. Povezivanjem s gospodarstvom regije poticat će se prijenos znanja i primjena rezultata istraživanja u profiliranju i razvoju gospodarstva utemeljenog na znanju. Misija je Prirodoslovno-matematičkog fakulteta u Splitu pridonositi društvu obavljanjem vrhunskih istraživanja, kako u temeljnim, tako i u primijenjenim znanostima, pritom se vodeći visokim standardima izvrsnosti, kreativnosti, integriteta, etike i morala. Prirodoslovno-matematički fakultet u Splitu, kao javno visoko učilište, čuva znanje kao javno dobro i stalno ga stvara i unaprjeđuje istraživanjem i inovacijama. Ključna aktivnost Prirodoslovno-matematičkog fakulteta u Splitu jest promicati znanost i naglašavati važnost društvene uloge koju imaju znanje i znanost i na taj način poticati studente na istraživački rad, inovacije, stvaralačke izazove i posebice na preuzimanje vodstva u struci i društvu.

Prirodoslovno-matematički fakultet u Splitu jest znanstveno-istraživačka visokoškolska ustanova čiji su studiji svih razina po svojoj koncepciji, izvrsnosti svojih nastavnika, utemeljenosti na modernim znanstvenim dostignućima i metodama privlačni ne samo studentima iz Hrvatske, već i iz cijele Europe (posebno njezina jugoistočnog dijela), pa i šire. Nastavnički su studiji koje izvodi i ustrojava Prirodoslovno-matematički fakultet u Splitu, po kvaliteti nastave i znanstveno-istraživačkom radu i po konceptualnoj inovativnosti prepoznatljivi i izvan granica Republike Hrvatske. Po izvrsnosti znanstveno-istraživačkog rada Prirodoslovno-matematički fakultet u Splitu je aktivno prisutan u europskom istraživačkom prostoru kroz sudjelovanje u međunarodnim znanstvenoistraživačkim i tehnologijskim projektima te organizacijom znanstvenih i stručnih skupova. Prirodoslovno-matematički fakultet u Splitu je i centar znanstvene izvrsnosti, čiji se znanstvenoistraživački potencijali, u suradnji s gospodarskim subjektima, koriste u istraživanju novih, kao i razvoju postojećih visokotehnoloških proizvoda. Kadrovi koji visokoškolsko obrazovanje steknu na Fakultetu potpuno su osposobljeni za obavljanje poslova za koje su se školovali, kao i za praćenje razvoja struke uključivanjem u cjeloživotno obrazovanje i kao takvi prepoznati su i traženi na tržištu rada. Fakultet aktivno sudjeluje u ostvarenju cjeloživotnog obrazovanja svojih studenata i drugih stručnjaka iz njihova područja djelovanja.

**Obrazloženje prijedloga financijskog plana za 2024., 2025. i 2026. godinu**

Prilikom sastavljanja Financijskog plana za razdoblje 2024-2026 vodili smo računa o tome da stavke plana budu sukladno uputama za izradu prijedloga financijskog plana, te nastojali što cjelovitije i pravilnije prikupiti potrebne informacije za sastavljanje financijskog plana.

Financijskim planom predviđene su sljedeće aktivnosti:

**1. A621004 - Redovna djelatnost Sveučilišta u Splitu**

**2. A679091 - Redovna djelatnost Sveučilišta u Splitu (iz evidencijskih prihoda)**

**3. A622122 - Programsko financiranje javnih visokih učilišta**

**4. A621038 - Programi vježbaonica visokih učilišta**

**5. A679077 - EU projekti Sveučilišta u Splitu**

U tablici 1 su navedena predviđena sredstva po aktivnosti u eurima.

|  |  |  |  |  |  |
| --- | --- | --- | --- | --- | --- |
| **Aktivnost** | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** |
| **A621004** | 3.975.778 | 3.764.573 | 4.666.359 | 4.689.332 | 4.712.420 |
| **A679091** | 805.212 | 691.467 | 760.515 | 520.238 | 509.703 |
| **A622122** | 445.408 | 628.127 | 518.259 | 518.259 | 518.259 |
| **A621038** | 12.409 | 11.945 | 11.500 | 11.500 | 11.500 |
| **A679077** | 60.044 | 216.810 | 223.425 | 170.843 | 8.300 |
| **UKUPNO:** | **5.298.851** | **5.312.922** | **6.180.058** | **5.910.172** | **5.760.182** |

Tablica 1. Predviđena sredstva po aktivnostima (u eurima)

**A621004 - Redovna djelatnost Sveučilišta u Splitu**

Zakonske i druge pravne osnove

* Zakon o visokom obrazovanju i znanstvenoj djelatnosti
* Uredba o nazivima radnih mjesta i koeficijentima složenosti poslova u javnim službama
* Temeljni kolektivni ugovor za službenike i namještenike u javnim službama
* Kolektivni ugovor za znanost i visoko obrazovanje
* Dodatak I. Kolektivnom ugovoru za znanost i visoko obrazovanje
* Odluka o isplati materijalnih i nematerijalnih prava te drugih naknada za zaposlenike iz sustava visokog obrazovanja i znanosti

|  |  |  |  |
| --- | --- | --- | --- |
|  | Plan 2024. | Plan 2025. | Plan 2026. |
| A621004 - Redovna djelatnost Sveučilišta u Splitu | 4.666.359 | 4.689.332 | 4.712.420 |

Ova aktivnost sastoji se od sljedećih podaktivnosti:

1. Rashodi za plaće zaposlenika
2. Materijalna prava zaposlenih
3. Zdravstveni pregledi zaposlenika

Ova aktivnost provodi se svake godine.

U razdoblju 2024. – 2026. očekuje se blagi porast na pozicijama ove aktivnosti, prvenstveno zbog povećanja osnovice za plaće i ostalih davanja. Problem je u kriznim uvjetima uvjetovanog kretanja makroekonomskih pokazatelja te ovisnosti o mogućnostima zapošljavanja. Prisutna je sve veća potreba za nastavnim osobljem, obzirom na popularnost STEM studija te deficitu nastavnog i znanstvenog kadra. Nova zapošljavanja bi se usmjerila sukladno strateškim ciljevima razvoja Sveučilišta i Fakulteta čime bi potencijalno došlo do povećanja materijalnih prava.

**A622122 Programsko financiranje javnih visokih učilišta**

Zakonske i druge pravne osnove

* Zakon o visokom obrazovanju i znanstvenoj djelatnosti
* Odluka o programskom financiranju javnih visokih učilišta u Republici Hrvatskoj u akademskim godinama 2018./19., 2019./2020., 2020./2021. i 2021./2022.
* Ugovor o programskom financiranju Sveučilišta u Splitu u akademskim godinama 2018./19., 2019./2020., 2020./2021. i 2021./2022.
* Zakon o osiguravanju kvalitete u znanosti i visokom obrazovanju
* Pravilnik o sadržaju dopusnice te uvjetima za izdavanje dopusnice za obavljanje djelatnosti visokog obrazovanja, izvođenje studijskog programa i reakreditacije visokih učilišta
* Strategija razvoja Prirodoslovno-matematičkog fakulteta u Splitu 2023.-2030.

|  |  |  |  |
| --- | --- | --- | --- |
|  | Plan 2024. | Plan 2025. | Plan 2026. |
| A622122 Programsko financiranje javnih visokih učilišta | 518.259 | 518.259 | 518.259 |

Ova aktivnost sastoji se od sljedećih podaktivnosti:

1. Vanjska suradnja
2. Prekonormni rad
3. Financiranje znanstvene djelatnosti (glavarine)
4. Financiranje materijalnih rashoda

Ova aktivnost provodi se sukladno novom Programskom ugovoru zaključenom u svibnju 2019.g., od akademske godine 2018/19, u 2019/20. te u 2020/21. i 2021/22.g.

U razdoblju provedbe programskih ugovora očekuje se ostvarenje strateških ciljeva u nastavnoj i znanstvenoj djelatnosti. To uključuje novi studij podatkovne znanosti i pokretanje studija diplomskog studija molekularne biologije. Ostvarenje strateških ciljeva i financiranje je u skladu s realizacijom utvrđenih ciljeva programskog financiranja:

1. Relevantnost u odnosu na potrebe tržišta rada, razvoja gospodarstva i društva, učinkovitost i internacionalizacija visokog obrazovanja te upisi većeg broja studenata na postojeće i nove studijske programe
2. Izvrsnost znanstvenog rada
3. Znanost i visoko obrazovanje kao pokretači promjena u društvu i gospodarstvu.

Osnovna tendencija je povećanje broja studenata te znanstvene aktivnosti. U narednom razdoblju se očekuje povećanje broja radova i veća znanstvena produktivnost zahvaljujući novoj opremi koja je pristigla kroz projekt Funkcionalna integracija Sveučilišta u Splitu, PMF-ST, PF-ST te KTF-ST kroz razvoj znanstveno-istraživačke infrastrukture u Zgradi tri fakulteta (KK.01.1.1.02.0018)

**A621038 Programi vježbaonica visokih učilišta**

Zakonske i druge pravne osnove

* Zakon o znanstvenoj djelatnosti i visokom obrazovanju
* Zakon o osiguravanju kvalitete u znanosti i visokom obrazovanju
* Izvedbeni nastavni planovi i programi
* Pravilnik o vježbaonicama u osnovnoj školi
* Pravilnik o vježbaonicama u srednjim školama

|  |  |  |  |
| --- | --- | --- | --- |
|  | Plan 2024. | Plan 2025. | Plan 2026. |
| A621038 Programi vježbaonica visokih učilišta | 11.500 | 11.500 | 11.500 |

Ova aktivnost provodi se svake godine.

U razdoblju 2024. – 2026. očekuje se povećanje opsega vježbaoničkog rada sukladno povećanju broja studenata na nastavničkim smjerovima koji kroz vježbaonice stječu iskustvo kroz stručne prakse u nastavnim programima radi kvalitetnije pripreme za tržište rada. Sredstva za rad vježbaonica isplaćuju se po izvješćima o radu mentora.

**A679091 - Redovna djelatnost Sveučilišta u Splitu (iz evidencijskih prihoda)**

Zakonske i druge pravne osnove

* Zakon o visokom obrazovanju i znanstvenoj djelatnosti
* Uredba o nazivima radnih mjesta i koeficijentima složenosti poslova u javnim službama
* Kolektivni ugovor za znanost i visoko obrazovanje
* Dodatak I. Kolektivnom ugovoru za znanost i visoko obrazovanje
* Strategija razvoja Prirodoslovno-matematičkog fakulteta u Splitu 2023.-2030.,
* Strategija Sveučilišta u Splitu 2021. – 2025.
* Strategija razvoja grada Splita do 2030. godine
* Plan razvoja Splitsko-dalmatinske županije

|  |  |  |  |
| --- | --- | --- | --- |
|  | Plan 2024. | Plan 2025. | Plan 2026. |
| A679091 - Redovna djelatnost Sveučilišta u Splitu (iz evidencijskih prihoda) | 760.515 | 520.238 | 509.703 |

Ova aktivnost sastoji se od sljedećih podaktivnosti:

1. HRZZ projekti
2. DPPDMO
3. Doktorski studiji
4. dio materijalnih troškova koji nije pokriven iz A622122

Ova aktivnost provodi se svake godine.

U razdoblju 2024. – 2026. očekuje se ostvarenje ciljeva sukladno Strategiji razvoja Prirodoslovno-matematičkog fakulteta u Splitu te u okviru Strategije sveučilišta u Splitu.

**A679077 - EU projekti Sveučilišta u Splitu**

Zakonske i druge pravne osnove

* Zakon o visokom obrazovanju i znanstvenoj djelatnosti
* Strategija razvoja Prirodoslovno-matematičkog fakulteta u Splitu 2023.-2030.,
* Europska strategija za pametan, održiv i uključiv rast - Europa 2020., (03͘ ožujak 2010.)
* Sporazum o partnerstvu između Republike Hrvatske i Europske komisije za korištenje Europskih strukturnih i investicijskih fondova za rast i radna mjesta u razdoblju 2014.-2020., (listopad 2014.)
* Plan razvoja istraživačke i inovacijske infrastrukture u Republici Hrvatskoj, (01. travanj 2014.)
* Strategija poticanja inovacija Republike Hrvatske 2014.-2020., (17. prosinac 2014.)
* Erasmus međuinstitucijski sporazumi
* Pravilnik o prijavi i praćenju provedbe projekata

|  |  |  |  |
| --- | --- | --- | --- |
|  | Plan 2024. | Plan 2025. | Plan 2026. |
| A679077 - EU projekti Sveučilišta u Splitu | 223.425 | 170.843 | 8.300 |

Ova aktivnost/ projekt prati dinamiku definiranu samim projektom, a sastoji se od sljedećih podprojekata:

* SHExtreme
* ERASMUS+
* Projekt Horizon 2020 NextGen Micro Fluids
* CHIC

**Pokazatelji rezultata**

Prirodoslovno-matematički fakultet u Splitu za razdoblje 2023.-2030. za postizanje prepoznatljive međunarodne izvrsnosti u svim područjima misijskog djelovanja Fakulteta, strateške ciljeve postavlja u četiri grupe:

* znanstveno-istraživačka izvrsnost,
* izvrsnost u suradnji s gospodarstvom te razvoju nacionalnog i regionalnog identiteta i kulture,
* izvrsnost studiranja (relevantnost, učinkovitost i kvaliteta),
* izvrsnost u sferi društvene odgovornost

Strateškim ciljevima pridružuju se aktivnosti sa odgovarajućim pokazateljima rezultata, koji se definiraju u Strategiji razvoja Prirodoslovno-matematičkog fakulteta u Splitu 2023.-2030 i detaljnije u Akcijskom planu provedbe, a za koje planiramo povećanje prosječne ciljane vrijednosti za 33 % godišnje u odnosu na sadašnju polaznu vrijednost.